A BIZOTTSÁG HATÁROZATA
(2006. szeptember 20.)
a tagállamok által az egyes fertőző szivacsos agyvelőbántalmak felszámolására és megfigyelésére 2006-ra benyújtott programok közösségi pénzügyi hozzájárulásáról szóló 2005/723/EK és 2005/873/EK határozat módosításáról
(az értesítés a C(2006) 4150. számú dokumentummal történt)
(2006/645/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 24. cikke (5) és (6) bekezdésére és 32. cikkére,
mivel:
(1)
Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendelet (2) szabályokat állapít meg a szarvasmarha-, juh- és kecskefélékben előforduló fertőző szivacsos agyvelőbántalmak (TSE-k) megfigyelésére. A rendelet előírja, hogy a juhok ellenőrzését ki kell bővíteni.
(2)
A 2006-ban közösségi pénzügyi hozzájárulásra feljogosító, az állatbetegségek és a TSE-k felszámolására és megfigyelésére, valamint az állatról emberre terjedő fertőzések megelőzésére irányuló programokról szóló, 2005. október 14-i 2005/723/EK bizottsági határozat (3) tartalmazza ezeknek a programoknak a jegyzékét, valamint az egyes programokhoz való közösségi pénzügyi hozzájárulás javasolt mértékét és összegét.
(3)
A tagállamok által az állatbetegségek és egyes fertőző szivacsos agyvelőbántalmak felszámolására és megfigyelésére, valamint az állatról emberre terjedő fertőzések megelőzésére 2006-ra benyújtott programok jóváhagyásáról szóló, 2005. november 30-i 2005/873/EK bizottsági határozat (4) megállapítja a Közösség pénzügyi hozzájárulását a tagállamok fertőző szivacsos agyvelőbántalmak megfigyelésére irányuló programjaihoz.
(4)
2006. március 8-án a kiskérődzők TSE-megbetegedéseivel foglalkozó szakértői testület - a közösségi TSE-referencialaboratórium (CRL) elnökletével - megerősítette, hogy két Franciaországból és egy Ciprusról származó juh agymintái diszkriminatív vizsgálatának második szakaszában kapott eredmények alapján a vizsgált állatoknál nem zárható ki a szarvasmarhák szivacsos agyvelőbántalma (BSE). További vizsgálatra van szükség ahhoz, hogy ki lehessen zárni a BSE jelenlétét ezekben az állatokban.
(5)
A juhfélékben meglévő BSE gyakoriságának megállapítása céljából végzett fokozott mértékű megfigyelés hatékony kivitelezésének jelentőségére tekintettel indokolt növelni a Közösség által a tagállamoknak megtérített vizsgálatonkénti összeget a kecskeféléken végzett gyorstesztek költségével összhangban, juhféléken végzett gyorstesztenként maximum 30 euróig.
(6)
Azt követően, hogy a BSE jelenlétét Svédországban első ízben kimutatták, a 999/2001/EK rendelet e tagállamban megerősítette a szarvasmarhafélék felügyeletének szintjét. A 2005/723/EK és a 2005/873/EK határozatokkal összhangban ezért helyénvaló Svédországban a TSE-k megfigyelését célzó programokra vonatkozó közösségi pénzügyi hozzájárulás mértékét növelni.
(7)
Ezért a 2005/723/EK és 2005/873/EK határozatot ennek megfelelően módosítani kell.
(8)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/723/EK határozat III. melléklete helyébe e határozat I. mellékletének szövege lép.
2. cikk
A 2005/873/EK határozat XI. fejezetében a 11. cikk (2) és (3) bekezdésének helyébe a következő szöveg lép:
„(2) Az (1) bekezdésben említett valamennyi tagállamnak az ezen programok végrehajtására nyújtott közösségi pénzügyi hozzájárulás a tagállamot terhelő költségek 100 %-át teszi ki, és nem haladhatja meg az alábbi összegeket:
a)
Belgium esetében 3 375 000 EUR;
b)
a Cseh Köztársaság esetében 1 640 000 EUR;
c)
Dánia esetében 2 380 000 EUR;
d)
Németország esetében 15 155 000 EUR;
e)
Észtország esetében 285 000 EUR;
f)
Görögország esetében 1 625 000 EUR;
g)
Spanyolország esetében 9 945 000 EUR;
h)
Franciaország esetében 25 760 000 EUR;
i)
Írország esetében 6 695 000 EUR;
j)
Olaszország esetében 9 045 000 EUR;
k)
Ciprus esetében 565 000 EUR;
l)
Lettország esetében 355 000 EUR;
m)
Litvánia esetében 770 000 EUR;
n)
Luxemburg esetében 140 000 EUR;
o)
Magyarország esetében 1 415 000 EUR;
p)
Málta esetében 35 000 EUR;
q)
Hollandia esetében 5 515 000 EUR;
r)
Ausztria esetében 2 230 000 EUR;
s)
Lengyelország esetében 3 800 000 EUR;
t)
Portugália esetében 2 205 000 EUR;
u)
Szlovénia esetében 410 000 EUR;
v)
Szlovákia esetében 845 000 EUR;
w)
Finnország esetében 1 020 000 EUR;
x)
Svédország esetében 1 440 000 EUR;
y)
az Egyesült Királyság esetében 7 700 000 EUR.
(3) Az (1) és (3) bekezdésben említett programokra nyújtott közösségi pénzügyi hozzájárulás az elvégzett vizsgálatokat fedezi, és nem haladhatja meg az alábbi maximális összegeket:
a)
vizsgálatonként 7 EUR, a 999/2001/EK rendelet III. mellékletében említett szarvasmarhaféléken végzett vizsgálatokra;
b)
vizsgálatonként 30 EUR, a 999/2001/EK rendelet III. mellékletében említett juh- és kecskeféléken végzett vizsgálatokra;
c)
vizsgálatonként 145 EUR a 999/2001/EK rendelet X. melléklete C. fejezete 3.2. bekezdése c) pontjának i. alpontjában említett juh- és kecskeféléken végzett elsődleges molekuláris megkülönböztető vizsgálatokra.”
3. cikk
Ennek a határozatnak a tagállamok a címzettjei.
Kelt Brüsszelben, 2006. szeptember 20-án.